Eugène Godfried
Eugène Edward Godfried Presilia (n. 23 di òktober 1952 na Kòrsou - f. 29 di mart 2009 na Kòrsou) tabata un aktivista polítiko afro-kurasoleño organisadó komunitario, empresario musikal, etnomusikólogo i periodista di radio i televishon.

Godfried a gradua komo trahadó sosial na Hulanda i tabata papia vários idioma, entre otro Papiamentu, Ingles,  Franses, Spañó, i Kreyol haitiano. Komo lider di Komite di Akshon pa un Movimientu Socialista (KAMS) el a partisipá den the Anti-Imperialist Organizations of the Caribbean and Central America den añanan 80. Godfried tabata direktor di redakshon karibeño di Radio Havana Cuba i tabata kontribuidó tambe di Radio Progreso, Radio Rebelde, i Radio Taíno.

Na 1989 Godfried ta lanta e movementu Frente Patriotiko, ku no ta un partido politiko sino un movementu pa renoba e proseso di reformashon di e sistema politiko. E tabata envolvi den varios kaso hudisial unda ela wordu demanda pa rektifika su ponensianan.

Godfried a fayesé na Kòrsou, ku 56 aña di edat, dia 29 di mart 2009, despues di un atake serebral ku a sosodé dia 21 di mart.

Hende
Kòrsou